1/1

Hvorledes lukkes og åbnes for centralvarme og brugsvand i de enkelte huse i Sorgenfrivænget.

Den nordlige række fra nr. 1 til og med nr. 21:

I bryggers lukkes for det kolde vand til hele huset ved koldtvandsmåleren, aftapning og lukning af havevand foretages ved gulvet under måleren.

Det varme vand og cirkulation for det varme vand til køkken og til bryggers lukkes på ventilerne placeret på ledningerne ved siden af koldtvandsmåleren.

Måleren for det varme vand til køkken og bryggers er placeret over vask i bryggers.

Det varme vand til badeværelset lukkes på ventilen ved gulvet til højre for håndvasken i badeværelset. Måleren for det varme vand er placeret samme sted

Afspærring af centralvarme frem og retur for hele huset foretages på STAP/STAM ventiler placeret på varmeledningerne under gulvlem i nichen i gangen.

***Vigtigt: For at bibeholde balancen i hele bebyggelsens fælles centralvarmeanlæg, er det vigtigt ikke at ændre indstillingen på STAP/STAM ventilerne, se instruktionen på det påhængte manillamærke.***

De øvrige huse fra og med nr. 23 til og med nr. 91:

I bryggers lukkes for det kolde vand til hele huset på ventilerne ved koldtvandsmåleren, aftapning og lukning af havevand foretages ved gulvet under måleren.

Det varme vand og cirkulation for det varme vand for hele ejendommen lukkes på ledningerne placeret i krybekælder under entreen mod væg til stuen, adgang via lem under måtte ved hoveddør.

Måleren for det varme vand til bryggers, badeværelse og gæstetoilet er placeret ved gulv i garderobe/mellemgang.

Måleren for det varme vand til køkken er placeret i skabet under køkkenvasken.

2/2

Afspærring af centralvarme frem og retur for hele huset foretages på STAP/STAM ventilerne placeret på varmeledningerne i krybekælderen under entreen mod væg til stuen, adgang via lem under måtte ved hoveddøren.

**Vigtigt: For at bibeholde balancen i hele bebyggelsens fælles centralvarmeanlæg, er det vigtigt ikke at ændre indstillingen på STAP/STAM ventilerne, se instruktionen på det på hængte manillamærke.**

September 2016

Ebbe Madsen